CELEX: 62009CA0035
Language: da
Date: 2010-07-01 00:00:00
Title: Sag C-35/09: Domstolens dom (Anden Afdeling) af 1. juli 2010 — Ministero dell’Economia e delle Finanze og Agenzia delle Entrate mod Paolo Speranza (anmodning om præjudiciel afgørelse fra Corte suprema di cassazione — Italien) (Indirekte skatter — kapitaltilførselsafgift — artikel 4, stk. 1, litra c), i direktiv 69/335/EØF — national lovgivning, der afgiftspålægger registrering af den retsakt, hvorved selskabskapitalen forhøjes — solidarisk hæftelse for selskab og notar — fravær af faktisk kapitalindskud — begrænsninger vedrørende bevisførelse)

28.8.2010   
            
            
               DA
            
            
               Den Europæiske Unions Tidende
            
            
               C 234/11
            
         Domstolens dom (Anden Afdeling) af 1. juli 2010 — Ministero dell’Economia e delle Finanze og Agenzia delle Entrate mod Paolo Speranza (anmodning om præjudiciel afgørelse fra Corte suprema di cassazione — Italien)
   (Sag C-35/09) (1)
   
   (Indirekte skatter - kapitaltilførselsafgift - artikel 4, stk. 1, litra c), i direktiv 69/335/EØF - national lovgivning, der afgiftspålægger registrering af den retsakt, hvorved selskabskapitalen forhøjes - solidarisk hæftelse for selskab og notar - fravær af faktisk kapitalindskud - begrænsninger vedrørende bevisførelse)
   2010/C 234/16
   Processprog: italiensk
   
      Den forelæggende ret
   
   Corte suprema di cassazione
   
      Parter i hovedsagen
   
   
      Sagsøgere: Ministero dell’Economia e delle Finanze og Agenzia delle Entrate
   
      Sagsøgt: Paolo Speranza
   
      Sagens genstand
   
   Anmodning om præjudiciel afgørelse — Corte suprema de cassazione — fortolkning af artikel 4, stk. 1, litra c), i Rådets direktiv 69/335/EØF af 17. juli 1969 om kapitaltilførselsafgifter (EFT 1969 II, s. 405) — generalforsamlingsbeslutning om omdannelse af et anpartsselskab til et aktieselskab — afgift på den relative forhøjelse af selskabskapitalen — national lovgivning, hvorefter det selskab, som tegner kapitalforhøjelsen, samt notaren hæfter solidarisk for afgiftens betaling
   
      Konklusion
   
   
               1)
            
            
               Artikel 4, stk. 1, litra c), og artikel 5, stk. 1, litra a), i Rådets direktiv 69/335/EØF af 17. juli 1969 om kapitaltilførselsafgifter, som ændret ved Rådets direktiv 85/303/EØF af 10. juni 1985, skal fortolkes således, at de ikke er til hinder for, at en medlemsstat bestemmer, at registreringen af den retsakt, hvorved et selskab foretager en kapitalforhøjelse, fastlægger det tidspunkt, hvor afgiftspligten indtræffer, på betingelse af, at forbindelsen mellem afgiftens opkrævning og den faktiske præstation af indskuddet til det modtagende selskab fastholdes. Hvis det faktiske indskud på tidspunktet for registreringen af denne retsakt endnu ikke er blevet foretaget, og hvis det ikke er sikkert, at dette indskud vil blive foretaget, kan den omhandlede medlemsstat ikke kræve betaling af kapitaltilførselsafgift, medmindre indskuddet har en vis sikker karakter. Effektivitetsprincippet skal fortolkes således, at det er til hinder for en national lovgivning, som begrænser bevisførelsen ved skattedomstolene vedrørende fraværet af et faktisk kapitalindskud ved en af et selskab vedtaget kapitalforhøjelse til fremlæggelse af en endelig dom, som fastslår registreringens ugyldighed eller annullation, således at kapitaltilførselsafgiften under alle omstændigheder skal betales, og at tilbagebetaling deraf kun kan ske ved fremlæggelse af en sådan dom.
            
         
               2)
            
            
               Direktiv 69/335, som ændret ved direktiv 85/303, skal fortolkes således, at det ikke er til hinder for, at en medlemsstat holder den offentligt bemyndigede person, som har udfærdiget eller antaget retsakten om kapitalforhøjelse, solidarisk ansvarlig, på betingelse af, at den offentligt bemyndigede person har ret til regres mod det selskab, som kapitalforhøjelsen angår.
            
         
      (1)  EUT C 82 af 4.4.2009.